**ŠTATÚT SÚŤAŽE**

|  |  |
| --- | --- |
| **Organizátor súťaže** | Motivačnú súťaž **„Kondičné jazdy – Sviatoční vodiči“** organizuje ČSOB Poisťovňa, a.s. so sídlom Žižkova 11, 811 02, Bratislava, IČO: 31 325 416, zapísaná v Obchodnom registri Okresného súdu Bratislava I, oddiel Sa, vložka č. 444/B, (ďalej len „ČSOB Poisťovňa“ alebo „organizátor súťaže“). Súťaž sa riadi výlučne týmto Štatútom súťaže (ďalej len „Štatút“), ktorý popisuje práva a povinnosti účastníkov súťaže a pravidlá motivačnej súťaže (ďalej len „súťaž“). |
| **Podmienky účasti v súťaži** | Súťaž je určená pre fyzické osoby, ktorí počas súťaže splnia podmienky stanovené týmto štatútom. Súťaž sa týka kondičných jázd, ktoré organizátor súťaže poskytol prostredníctvom web stránky [www.csob.sk](http://www.csob.sk)/sviatocnivodici. Vylúčení zo súťaže „Kondičné jazdy – Sviatoční vodiči“ sú zamestnanci ČSOB Finančnej skupiny. |
| **Trvanie súťaže** | Súťaž sa začína 15.3.2021 a končí 11.4.2021.  |
| **Pravidlá súťaže** |

|  |
| --- |
| Výhercovia súťaže budú určení na základe žrebovania, pričom účastníci súťaže budú do žrebovania zaradení na základe splnenia podmienok účasti v súťaži ako aj stanovených pravidiel súťaže. **Pravidlá súťaže pre získanie kondičných jázd zadarmo:*** do súťaže sa zaradí každý účastník, ktorý v čase súťaže vyplní formulár na web stránke [www.csob.sk](http://www.csob.sk)/sviatocnivodici, pričom uvedie na seba kontakt v rozsahu: Meno a Priezvisko, Telefónne číslo, Email,
* každý účastník sa môže zapojiť do súťaže iba raz počas trvania súťaže.

Účastníci súťaže zároveň súhlasia so zverejnením svojho príbehu, ktorý uviedli pri vypĺňaní formuláru.Vyhodnotenie prebehne podľa časti Vyhodnotenie a odovzdanie cien tohto štatútu.  |

 |
| **Výhry v súťaži** | Výhrou v súťaži je dvojhodinová kondičná jazda v maximálnej hodnote 80 Eur. Počet výhercov je 48. |
| **Zodpovednosť organizátora súťaže** | Na výhry nevzniká právny nárok. Výhru z tejto súťaži nie je možné súdne vymáhať, ani žiadať inú protihodnotu alebo náhradu finančnej alebo nefinančnej povahy. Výmena výhry za akékoľvek peňažné alebo nepeňažné plnenie je vylúčená. Výherca nemôže právo na výhru previesť na tretiu osobu. Organizátor súťaže nehradí účastníkom žiadne náklady, ktoré im týmto vzniknú v súvislosti s ich účasťou v súťaži, resp. s výhrou v súťaži, iba ak sa k tomu zaviazal v týchto pravidlách súťaže. Nebezpečenstvo škody na výhrach prechádza na výhercu okamihom ich prevzatia. Organizátor súťaže nenesie žiadnu zodpovednosť za vady výhier a prípadne škody v súvislosti s užívaním výhier. |
| **Dane** | V prípade fyzických osôb, výhry, ktorých hodnota nepresahuje výšku 350 € sú oslobodené od dane z príjmov v zmysle zákona č. 595/2003 Z. z. o dani z príjmov v znení neskorších predpisov (ZDP).. Výhra zo súťaže vyššia ako 350 € predstavuje pre výhercu ostatný príjem v zmysle ZDP, pričom do základu dane sa zahrnie príjem presahujúci sumu 350 €. Daňovú povinnosť súvisiacu s výhrou podľa tohto Štatútu je výherca povinný vysporiadať si sám v rámci svojho daňového priznania. Organizátor súťaže oznámi výhercovi hodnotu výhry. |
| **Osobitné ustanovenia**  | Organizátor súťaže si vyhradzuje právo rozhodovať o všetkých otázkach týkajúcich sa tejto súťaže a vyhradzuje si tiež právo z dôvodov hodných osobitného zreteľa kedykoľvek obmedziť, odložiť, prerušiť, zmeniť alebo zrušiť súťaž. V prípade akéhokoľvek sporu týkajúceho sa súťaže, bude rozhodnutie organizátora súťaže konečné a záväzné. Ak sa organizátor dozvie, že mu výherca na účely súťaže poskytol nepravdivé údaje alebo informácie, bude oprávnený vylúčiť takéhoto výhercu zo súťaže.Osobné údaje získané na základe tejto súťaže neposkytuje žiadny člen ČSOB Finančnej skupiny tretím stranám, ktoré by tieto údaje používali pre vlastné účely. Vaše osobné údaje bude každý člen ČSOB Finančnej skupiny spracúvať po dobu trvania zmluvného vzťahu s Vami a 5 rokov od jeho ukončenia. V prípade, ak nevstúpite do žiadneho zmluvného vzťahu s niektorým z členov ČSOB Finančnej skupiny, Vaše osobné údaje bude každý člen ČSOB Finančnej skupiny spracúvať po dobu 12 mesiacov odo dňa udelenia Vášho súhlasu. Klient vyhlasuje, že mu boli poskytnuté podmienky Memoranda ochrany osobných údajov ČSOB Finančnej skupiny (ďalej ako „Dátové Memorandum"). Dátové Memorandum je dostupné na stránke [www.csob.sk/memorandum](https://www.csob.sk/memorandum). |
| **Vyhodnotenie a odovzdanie výhier** | Každý týždeň, organizátor súťaže vyžrebuje 12 výhercov, ktorí vyhrajú kondičnú jazdu v jeho vybranom meste (presný zoznam miest, kde klient môže uskutočniť kondičnú jazdu je uvedený na [www.csob.sk](http://www.csob.sk)/sviatocnivodici). Žrebovanie výhercov prebehne každý týždeň, v nasledujúcich termínoch: 22.3.2021, 29.3.2021, 6.4.2021 a 12.4.2021.Výherca súťaže bude o výhre informovaný individuálne telefonicky. V prípade, ak nebude ani po opakovanom telefonickom kontaktovaní výherca dostupný (výherca bude kontaktovaný min. 3-krát) resp. nepodarí sa s výhercom organizátorovi súťaže spojiť, tak túto výhru organizátor znovu zaradí do žrebovania v nasledujúcom kole. V prípade, ak sa nepodarí skontaktovať výhercov v poslednom kole žrebovania, tak sa uskutoční dodatočné jedno kolo žrebovania v náhradnom termíne, pričom ak by sa aj napriek dodatočnému kolu žrebovania nepodarilo skontaktovať s niektorým z výhercov, tak príslušná výhra by prepadla v prospech organizátora.Výherca súťaže a organizátor sa dohodnú na spôsobe a termíne odovzdania výhry. Organizátor zároveň môže určiť odovzdávajúceho, ktorý zabezpečí odovzdanie výhry výhercovi. Ak sa nepodarí výhru výhercovi súťaže doručiť a/alebo výherca súťaže si nevyzdvihne výhru najneskôr do 1 kalendárneho mesiaca po dohodnutom termíne alebo odmietne prevzatie výhry pri doručení, alebo výhru vráti organizátorovi, zaniká jeho nárok na získanie tejto výhry a výhra prepadá v prospech organizátora bez toho, aby výhercovi súťaže vznikol právny nárok alebo akýkoľvek iný nárok na akúkoľvek kompenzáciu zo strany organizátora. |
| **Záverečné ustanovenia** | 1. Organizátor súťaže si vyhradzuje právo na zmenu tohto Štatútu, a to formou písomných dodatkov k tomuto štatútu. Za kontrolu dodržiavania pravidiel tejto súťaže zodpovedá organizátor súťaže. Zapojením sa do súťaže vyjadrujú účastníci súťaže svoj súhlas s pravidlami súťaže stanovenými týmto Štatútom.
 |

V Bratislave dňa 15.3.2021